UEFA Kup pobjednika kupova 1967/1968.
UEFA Kup pobjednika kupova 1967/1968. je bilo osmo izdanje klupskog nogometnog takmičenja kojeg je organizirala UEFA. Takmičenje u osmom izdanju UEFA Kupa pobjednika kupova igrano je od septembra 1967. do 23. maja 1968. godine. AC Milan je u finalu rezultatom 2–0 bio uspješniji od Hamburger SV te osvojio prvi put UEFA Kup pobjednika kupova u historiji. Golove u finalu postigao je Kurt Hamrin u 3. i 18. minuti utakmice. Finalna utakmica odigrana je na stadionu Feijenoord u Rotterdamu. Glavni sudija finalne utakmice bio je José María Ortiz de Mendíbil. Sa osam postignutih golova Uwe Seeler proglašen je najboljim strijelcem.